Aksen (sosiolinguistik)

Dalam sosiolinguistik, aksen merujuk kepada cara menyebut sesuatu bahasa yang berbeza mengikut negara, wilayah, kelas sosial, atau individu. Aksen boleh dikaitkan dengan lokasi penutur (aksen wilayah atau geografi), status sosioekonomi, etnik (etnolek), kasta atau kelas sosial (aksen sosial), atau pengaruh bahasa pertama mereka (aksen asing).

Aksen biasanya berbeza dari segi kualiti suara, sebutan vokal dan konsonan, tekanan, dan prosodi. Walaupun tatabahasa, semantik, kosa kata dan ciri-ciri bahasa yang lain sering berubah serentak dengan aksen, istilah "aksen" secara khusus merujuk kepada perbezaan sebutan, manakala "dialek" mencakupi perbezaan linguistik yang lebih luas. "Aksen" sering merupakan subset "dialek".

Sejarah
Apabila manusia tersebar menjadi komuniti terpencil, tekanan dan keunikan dalam sebutan berkembang. Lama-kelamaan, ia boleh membentuk aksen yang boleh tersendiri. Di Malaysia, interaksi antara pelbagai kaum dan latar budaya—seperti Melayu, Cina, India, dan etnik-etnik dari Sabah dan Sarawak—menyumbang kepada kepelbagaian loghat dan cara sebutan dalam bahasa Melayu Malaysia. Sementara itu, di Amerika Utara interaksi antara orang daripada pelbagai latar belakang etnik menyumbang kepada pembentukan pelbagai jenis aksen Amerika Utara.

Sukar untuk mengukur atau meramal berapa lama sesuatu aksen akan terbentuk. Aksen-aksen Kanada, Afrika Selatan, Australia, dan Amerika Syarikat, misalnya, berkembang daripada gabungan pelbagai aksen dan bahasa dalam masyarakat serta pengaruhnya terhadap sebutan penutur peneroka British.

Aksen boleh berbeza dalam satu wilayah di mana bahasa yang sama dituturkan. Sebagai contoh, aksen bahasa Melayu di Utara Semenanjung jelas berbeza daripada aksen di Selatan atau di Sabah dan Sarawak. Berhubungan dengan itu, dalam banyak kes aksen serantau bahasa Inggeris di Amerika Syarikat, aksen boleh dijejak balik kepada bila sesuatu kawasan dijadikan penempatan dan asal-usul penduduknya.

Kawasan yang agak terpencil seperti kampung di pedalaman Sabah atau desa di Pantai Timur membenarkan loghat tempatan berkembang secara bebas tanpa banyak pengaruh luar. Kawasan terpencil membolehkan dialek berkembang secara bebas. Faktor sosial dan ekonomi juga boleh mempengaruhi cara pertuturan.

 Lihat juga 

 Loghat
 Kelainan (linguistik)

Rujukan

Bacaan lanjut



 Giles, H., & Coupland, N. (1991). Language: Contexts and Consequences. Buckingham, UK: Open University Press.
 Lindemann, S. (2003). "Koreans, Chinese or Indians? Attitudes and ideologies about non-native English speakers in the United States." Journal of Sociolinguistics, 7, 348–364.
 Lindemann, S. (2005). "Who speaks 'broken English'? US undergraduates' perception of non-native English." International Journal of Applied Linguistics, 15, 187–212.

 Moyer, A. (1999). "Ultimate attainment in L2 phonology: The critical factors of age, motivation and instruction." Studies in Second Language Acquisition, 21, 81–108.
 Scovel, T. (1988). A Time to Speak: A Psycho linguistic Inquiry into the Critical Period for Human Speech. Cambridge, England: New bury House.
 Wated, G., & Sanchez, J. I. (2006). "The role of accent as a work stress or on attitudinal and health-related work outcomes." International Journal of Stress Management, 13, 329–350.
 Wells, J C. 1982. Accents of English. (3 jilid). Cambridge: Cambridge University Press. [Laman utama Wells juga mengandungi banyak maklumat tentang fonetik dan aksen.]

Pautan luar

 Sounds Familiar? – Dengar aksen dan dialek serantau UK di laman web 'Sounds Familiar' Perpustakaan British
 'Hover & Hear' aksen bahasa Inggeris dari seluruh dunia, dan bandingkan secara langsung.
 Arkib Aksen Pertuturan (Rakaman aksen penutur asli dan bukan asli bahasa Inggeris)
 Wells Aksen dan Ejaan
 humanaccents.com  – ringkasan kajian tentang aksen bukan asli dan bibliografi aksen yang luas

Kategori:Sosiolinguistik
Kategori:Fonologi
Kategori:Dialektologi
Kategori:Terminologi linguistik